亚美尼亚语

亚美尼亚语（Հայերեն或Hayeren）是亚美尼亚共和国搭弗被普遍承认个纳戈尔诺-卡拉巴赫共和国个官方语言，属于印欧语系个一支，但渠没任何近似语言，渠个38个字母个拼音系统更是独特个，弗少语言学家因此对亚美尼亚语产生兴趣。David Maybury-Lewis, Peoples of the World : Their Cultures, Traditions, and Ways of Life ,National Geographic (November 1, 2001) 亚美尼亚语乃朝广泛被亚美尼亚人使用。

语言学家拿亚美尼亚语归为印欧语系个一个独立语族。亚美尼亚语托希腊语有一些共有衍征。部分语言学家拿亚美尼亚语、弗里吉亚语（Phrygian）搭印度－伊朗语族归类拉印欧语系之下，因为渠拉有一些共有衍征。最近也有一些语言学家提出拿希腊语、亚美尼亚语、弗里吉亚语（Phrygian）搭阿尔巴尼亚语归入印欧语系下个一个“巴尔干语族”（Balkan）。

亚美尼亚语有一个漫长个文学史，渠个现存最古老个文学作品是五世纪个圣经翻译。渠个词汇拉渠个历史上受伊朗个语言影响，特别是帕提亚语（Pathian），此外还受希腊语，拉丁语，古法语，波斯语，阿拉伯语，土耳其语搭其渠语言影响。现代亚美尼亚语有两种规范个形式，东亚美尼亚语搭西亚美尼亚语，两者侪可以用拉理解当代亚美尼亚方言。几乎绝迹个Lomavren语是一个深受罗姆语（吉普赛语）影响个方言，使用亚美尼亚语个语法搭大量由罗姆语演变而来个词汇，例如数字。

参考资料